                                                                                                  Anexa nr. 3 la P.H.C.L. nr.18
STUDIU DE OPORTUNITATE
 privind aprobarea scoaterii la licitaţie publică în vederea  concesionării:Cladire Dispensar Madarjac,a unitatii dentare precum și aprobarea documentației aferente

       1. DESCRIEREA ŞI IDENTIFICAREA BUNULUI CE URMEAZĂ SĂ FIE CONCESIONAT/INCHIRIAT
          Imobilul cu destinaţia de cabinet medical - Cladire Dispensar Madarjac,  face parte din domeniul privat al Comunei Madarjac, conform HCL nr. 4/26.01.2026. 
         Cladire Dispensar Madarjac este dotata cu aparatura medicala stomatologica moderna si mai exact unitate dentara. 
          Pentru  concesionarea cabinetului medical  Cladire Dispensar Madarjac ce este dotat cu unitate dentara va fi organizată licitaţie publică .
2. MOTIVAȚIA CONCESIONĂRII 
Motivele de ordin economic, financiar, social şi de mediu, care justifică realizarea concesiunii

       Din  punct de vedere juridic: 

Studiul de oportunitate s-a întocmit în conformitate cu prevederile legale cuprinse în:

· Ordonanţă de Urgenţă a Guvernului nr. 57 din 3 iulie 2019 - privind Codul administrativ;

· H.G. nr. 884/2004 privind concesionarea unor spaţii cu destinaţia de cabinete medicale,

· O.G. nr.124/1998R, privind organizarea şi funcţionarea cabinetelor medicale.

· O.U.G. nr. 83/2000 - privind organizarea şi funcţionarea cabinetelor de liberă practică pentru servicii publice conexe actului medical şi a celorlalte acte normative privind concesiunea.

        Din punct de vedere tehnic: concesionarea spaţiului medical în vederea funcţionării unui cabinet  medical, este avantajoasă deoarece prin asigurarea gradului optim de utilizare a spaţiilor se asigură totodată exploatarea şi întreţinerea acestora.
       Imobilele beneficiază de racordarea la toate sistemele de utilităţi publice (apă- canal, , energie electrică, salubritate).

        Din punct de vedere economic: concesionarea spaţiului  medical din incinta  Cladire Dispensar Madarjac, constituie o sursă permanent şi asigură venituri pentru bugetul Comunei Madajac. Redevenţa obţinută prin concesionare se face venit la bugetul local al Comunei Madarjac. Spaţiul medical concesionat va fi utilizat doar în scopul funcţionării unui cabinet medical - desfăşurarea unei activităţi medicale .

     Potenţialii ofertanţi pentru concesionarea acestui imobil va amenaja spaţiul  medical pentru buna desfăşurare a actului medical sau vor putea utiliza contracost unitatea dentara din dotare.
     În concluzie, prin concesionarea acestui spaţiu medical, se vor elimina cheltuielile nerentabile pentru funcţionare, reamenajare, utilităţi şi întreţinere şi va permite în subsidiar, obţinerea unor venituri la bugetul local al Comunei Madarjac.

     Din punct de vedere financiar: veniturile încasate la bugetul local în urma calculării şi încasării redevenţei  concesionării pentru  spaţiul  medical va fi conform  Raportului de evaluare înregistrat  sub nr. 2578/14.08.2025, întocmit de expert evaluator membru corporativ ANEVAR nr. 14348-Moraru Adriana ce  a fost întocmit în conformitate şi pe baza Standardelor  Internaţionale de Evaluare şi metodologia recomandată de  A.N.E.V.A.R iar pentru unitatea dentara se vor incasa venituri conform referatului comapartimentului de contabilitate.
       Din punct de vedere social: întrucât activitatea medicală nu s-a desfasurat inca de la finalizarea proiectului, prin concesionare se  vor asigura servicii medicale atât pentru cetăţenii Comunei Madarjac cât şi pentru cetăţenii din comunele vecine. 
     Din punct de vedere al mediului înconjurător: concesionarea, respectiv continuarea  activităţii medicale prin cabinetele medicale, va avea un impact nesemnificativ asupra mediului înconjurător şi nu va necesita întreprinderea unor măsuri sau acţiuni suplimentare special în vederea protejării mediului. Prin concesionarea  continuarea activităţi medicale  contribuie la o mai bună salubrizare a acestora.
3. Nivelul minim al redevenţei

       Nivelul minim al  redevenţei  va fi conform Raportului de evaluare înregistrat cu nr. 2578/14.08.2026 întocmit de expert evaluator membru corporative ANEVAR nr. 14348-Moraru Adriana, ce  a fost întocmit în conformitate şi pe baza Standardelor  Internaţionale de Evaluare şi metodologia recomandată de  A.N.E.V.A.R.,de   la 194 lei/mp/an.
  Iar pentru Unitate Dentara  pretul de pornire reprezinta pretul minim care sa acopere valoarea amortizarii lunare a echipamentului respectiv suma de 958.64 lei.
     Acesta reprezintă preţul de pornire a licitaţiei.
      Pentru suprafaţa ce reprezinta cotă indiviză  spaţii comune și cotă indiviză teren  redevenţa va fi la acelaşi nivel cu redevenţa aferentă spaţiului medical rezultată în urma licitaţiei .
      Plata redevenței corespunzătoare concesionării imobilului identificat mai sus se va face anual, la casieria Biroului de Impozite şi Taxe Locale din cadrul Primăriei Comuna Madarjac sau prin virament în contul deschis la Trezoreria Targu Frumos. Plata poate fi efectuată anticipat pentru întregul an – la începutul anului – sau în două rate egale, scadente la datele de 31 martie şi 30 septembrie, inclusiv, ale anului în curs.

     Redevența anuala va fi indexată conform ratei inflației.

     Pentru neplata la termen a sumelor datorate din derularea contractului de concesiune se percep majorări de întârziere în procent de 1% din cuantumul obligaţiilor principale neachitate în termen, calculate pentru fiecare lună sau fracţiune de lună, începând cu ziua imediat următoare termenului de scadenţă şi până la stingerea integrală a obligațiilor principale datorate.
    În cazul în care se constată întarzieri mai mari de 6 luni la plata redevenței, atunci contractul de concesiune se reziliază de plin drept fără a fi necesară vreo altă formalitate și/sau intervenția instanțelor judecătoresti (pact comisoriu expres).
4.Procedura utilizată pentru atribuirea contractului de  concesionare  şi justificarea alegerii procedurii

În vederea atribuirii spaţiului medical  şi pentru asigurarea transparenţei şi a unui tratament egal a tuturor solicitanţilor este necesară organizarea unei licitaţii publice în condiţiile prevederile Ordonanţă de Urgenţă a Guvernului nr. 57 din 3 iulie 2019 - privind Codul administrativ;

· H.G. nr. 884/2004 privind concesionarea unor spaţii cu destinaţia de cabinete medicale,

· O.G. nr.124/1998R, privind organizarea şi funcţionarea cabinetelor medicale.

· O.U.G. nr. 83/2000 - privind organizarea şi funcţionarea cabinetelor de liberă practică pentru servicii publice conexe actului medical şi a celorlalte acte normative privind concesiunea.

5. Durata estimată a concesiunii

          Durata concesionării cabinetului medical, este de  15 ani de la data semnării contractului de concesiune, cu posibilitatea încetării anticipate a valabilității contractului în cazul în care interesul public național sau local o va impune.

         La expirarea termenului stabilit prin prezentul contract, acesta se  poate prelungi  prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.
6. Termenele previzibile pentru realizarea procedurii de  concesionare

  Procedura de concesionare propusa este  prin licitatie publica  ce va avea loc în data de ................................., ora .......00 şi se va ţine în Sala de Sedinta a Primăriei Comuna Madarjac .

